
ประกาศเทศบาลตำบลภูสิงห์
เรื่อง  คุณธรรมจริยธรรมของพนักงานเทศบาล ปีงบประมาณ พ.ศ. ๒๕๖๔
----------------------
เทศบาลตำบลภูสิงห์ ได้ประกาศมาตรฐานทางคุณธรรมจริยธรรมของพนักงานเทศบาล และพนักงานจ้างยึดถือปฏิบัติโดยเคร่งครัด ดังนี้
          ๑. พนักงานเทศบาลสามัญพึงดำรงตนให้ตั้งมั่นอยู่ในศีลธรรม ปฏิบัติหน้าที่ด้วยความซื่อสัตย์สุจริต เสียสละ และมีความรับผิดชอบ
          ๒. พนักงานเทศบาลสามัญพึงปฏิบัติหน้าที่อย่างเปิดเผย โปร่งใส  พร้อมให้ตรวจสอบ
          ๓. พนักงานเทศบาลสามัญพึงให้บริการด้วยความเสมอภาค  สะดวก  รวดเร็ว  มีอัธยาศัยไมตรี  
โดยยึดประโยชน์ของประชาชนเป็นหลัก
          ๔. พนักงานเทศบาลสามัญพึงปฏิบัติหน้าที่โดยยึดผลสัมฤทธิ์ของงานอย่างคุ้มค่า
          ๕. พนักงานเทศบาลสามัญพึงพัฒนาทักษะ  ความรู้  ความสามารถ  และตนเองให้ทันสมัยอยู่เสมอ
จึงประกาศให้ทราบโดยทั่วกัน

ประกาศ  ณ  วันที่  ๑  เดือน  ตุลาคม พ.ศ. ๒๕๖๓
                                                     (นายอดิศักดิ์  สมคะเณย์)

                                                    นายกเทศมนตรีตำบลภูสิงห์
นโยบายต่อต้านคอร์รัปชั่น (Anti-corruption Policy)

เทศบาลตำบลภูสิงห์ อำเภอสหัสขันธ์ จังหวัดกาฬสินธุ์


 เทศบาลตำบลภูสิงห์  มีอุดมการณ์ในการมุ่งเสริมสร้างคุณภาพในการบริการประชาชนอย่างมีคุณธรรม โดยยึดมั่นในความรับผิดชอบต่อสังคมและมีกรอบแนวคิดยุทธศาสตร์การพัฒนาคุณธรรม จริยธรรม ตลอดจนนโยบายและแนวปฏิบัติให้เคารพศักดิ์ศรีและคุณค่าความเป็นมนุษย์ ส่งเสริมคนดี มีจิตบริการ และดำเนินชีวิตพอเพียง โดยมีคุณธรรม จริยธรรมเป็นพื้นฐาน ภายใต้องค์กร ธรรมาภิบาล เพื่อเป็นการตอบสนองนโยบายของรัฐบาล  เทศบาลตำบลภูสิงห์ จึงได้เข้าร่วมใน “แนวร่วมปฏิบัติของภาครัฐ ตามคำสั่งคณะรักษาความสงบแห่งชาติ ที่ ๖๙/๒๕๕๗  เรื่อง มาตรการป้องกันและแก้ไขปัญหาการทุจริตประพฤติมิชอบ ลงวันที่ ๑๘ มิถุนายน ๒๕๕๗ 



ดังนั้น  เทศบาลตำบลภูสิงห์  จึงขอประกาศแสดงเจตนารมณ์และความมุ่งมั่นต่อต้านการทุจริตคอร์รัปชั่นทุกรูปแบบ เพื่อให้มั่นใจว่า เทศบาลตำบลภูสิงห์ มีนโยบายการกําหนดความรับผิดชอบ แนวปฏิบัติและข้อกําหนดในการดําเนินการที่เหมาะสม ตามเจตนารมณ์/นโยบายรัฐบาล





                        (นายอดิศักดิ์  สมคะเณย์)
                                                                นายกเทศมนตรีตำบลภูสิงห์
� EMBED Word.Picture.8 ���








[image: image2.png]


_1494745570.doc
[image: image1.png]






